Fintice

Fintice sú obcou na Slovensku v okrese Prešov. Chotár obce sa rozprestiera na severovýchodnom okraji Šarišskej vrchoviny na pravom brehu rieky Sekčov, osem kilometrov od centra Prešova.
Polohopis.
Obec sa nachádza na východe Slovenska, na severe Košickej doliny susediac severovýchodne od krajského mesta Prešov, juhovýchodne od vrchu Stráž a východne od Kapušianského hradu.
Administratívne susedí zo západu s mestskou častou Kanaš mesta Veľký Šariš, zo severu s obcou Záhradne, z východu s obcou Kapušany a z juhu s mestskou častou Nižná Šebastová mesta Prešov.
Obec patrí do regiónu Šariš.
Miestne časti.
Gribľovec.
Gribľovec je miestna časť, južné od centra obce, ktorá bola dňom 30.11.2011 územne pričlenená od obce Kapušany. Od severnej „hlavnej“ časti obce je oddelená riekou Sekčov a rýchlostnou cestou R4, ktorej úsek je vo výstavbe.
V tejto lokalite (miestne, nie administratívne ohraničené) bol v roku 2015 vykonaný výskumom na parcele jedného pozemku. Parcela ležala v mestskej časť Prešova – Nižná Šebastová blízko hranice katastra Fintíc. Najvýznamnejším nájdeným nálezom bol nález mazenice z doby bronzovej.
Vodstvo.
Cez obce preteká "Fintický potok", ktorý sa v katastri obci vlieva ako pravostranný prítok do rieky Sekčov.
Záplavy.
Záplavy sa zvyknú vyskytovať:
Fauna.
Užívateľ revíru "Fintice" je "Poľovnícke združenie STRÁŽ Fintice".
Vyskytujú sa tu chránené živočíchy:
Flóra.
Je súčasťou:
Vyskytuje sa tu vzácna rastlina kosatec bezlistý uhorský ("Iris aphylla subsp. hungarica").
História.
Podľa archeologických nálezov žili v tejto oblasti ľudia bukovohorskej kultúry v období neolitu. Z neskoršieho obdobia sa tu našli stopy po osídlení halštatskej kultúry.
Prvá písomná zmienka o obci je z roku 1272 v donácií od kráľa Štefana V. veliteľom Jánovi a Štefanovi synom grófa "Bied". Predtým boli jeho obyvateľmi pohraničníci v kráľovských službách a v tom čase sa tam pravdepodobne nachádzala strážna veža. Kostol a kňaz menom Pavol sa už spomínajú v pápežskom desiatkovom súpise vypracovanom medzi rokmi 1332 a 1337. V r. 1427 bolo napočítaných 50 portov platiacich dane. Gotický kaštieľ dal postaviť majiteľ rodiny Fintai. V r. 1493 sa v listine opäť spomína dedinský farár. Koncom 16. storočia vlastnili majetok rod Darholciovcov, ktorí kaštieľ prestavali v renesančnom slohu. Vymretím rodu Darholc v 1662 sa stal majetkom rodu Pethő. Začiatkom 18. storočia získali panstvo Dessewffyovci, a v tom čase už v obci fungoval mlyn. V r. 1787 v 80 domoch žilo 573 obyvateľov, väčšinou zemanov. V r. 1797 už fungovala katolícka škola v obci.
Na konci 18. storočia o ňom András Vályi napísal:
V r. 1828 mala obec 112 domov a 833 obyvateľov. Domáci sa zaoberali poľnohospodárstvom a lesnými prácami.
Fényes Elek vo svojom zemepisnom slovníku vydanom v 1851 píše o obci takto:
Pred r. 1920 patrilo do okresu Prešov a do Šarišskej župy.
Náboženstvo a vierovyznanie.
Rímskokatolícka cirkev.
Farnosť.
Obec je samostatnou farnosťou s farským kostolom „Navštívenie Panny Márie“ s apsidou, ktorá patrí do dekanátu "Prešov - východ" a do "Košickej arcidiecézy".
Odpust je k sviatku Návšteva preblahoslavenej Panny Márie (2. júl).
V roku 1961 sa filiálka Fintice, patriaca do farnosti obce Nižná Šebastová, pričlenená ku farnosti Záhradné. Dňa 1. júla 2002 sa osamostatnila na samostatnú farnosť.
Gréckokatolícka cirkev.
Jurisdikčné patrí pod "Farnosť Fulianka".
Vzdelanie.
V obcí sídli "Základná škola s materskou školou", ktorá v aktuálnej forme vznikla v roku 01.09.2014 a navštevuje ju 250 detí, a tiež "Cirkevná materská škola sv. Márie Goretti" zriadená 01.09.2014. V obci je tiež „Školský klub detí ako súčasť Základnej školy s materskou školou“ a "Elokované pracovisko ako súčasť Základnej umeleckej školy Jána Pöschla."
Doprava.
Obcou prechádza cesta III. triedy č. 3431, ktorej správcom je Prešovský samosprávny kraj a ktorá spája obec: od juhu s Nižnou Šebastovou (časť Prešova) a od severu s obcou Záhradné. Poľné cesty vedú do obce Kapušany a mestských časti Surdok (Prešov) a Kanaš (Veľký Šariš).
Obec obsluhujú:
Cez obec prechádza „KARPATSKÁ CYKLOTRASA medzinárodna trasa č. 015 červená“.
V južnej časti obce je vo výstavbe úsek severného obchvatu mesta Prešov – rýchlostná cesta R4 Prešov, Sever – Kapušany.
Intenzita dopravy na najviac zaťažených prieťahoch ciest I. a II. triedy na území okresu Prešov v roku 2005:
Priemysel a služby.
Obec je elektrifikovaná, plynofikovaná, s verejným vodovodom, ale bez verejnej kanalizácie.
V obci malo ku dňu 18. 9. 2023 sídlo 49 obchodných subjektov a 29 prevádzkárni so živnostenským oprávnením.
Územím prechádza vysokotlakové plynové potrubie "VTL DN 100/300 PN 4,0 MPa Prešov – Fintice- Kapušany – Lipníky – hranica okresu Vranov nad Topľou".
Film.
V obci sa natáčali nasledovne filmy:
Šport a záujmy.
Futbal.
V obci je "Obecný športový klub Fintice", ktorý vznikol 7. 6. 2016, a hraje v nasledujúcich súťažiach (stav k septembru 2023):